બીલીમોરા નજીકની આંતલિયા જીઆઇડીસીમાં મહંમદ રફીક અકબરઅલીખાનનુંે પ્લાસ્ટિક ભંગારનું ગોડાઉન આવેલું છે, જેમાં આજે વહેલી સવારે સવા ત્રણેકના અરસામાં જોરથી ફુંકાતા પવન સાથે વરસાદ વરસતા થયેલા શોર્ટસર્કિટને કારણે પ્લાસ્ટિક ભંગાર સળગી ઊઠયો હતો અને જોતજોતામાં આગે વિકરાળ સ્વરુપ ધારણ કરતાં ધુમાડાના ગોટેગોટાં થયા હતા, જેને કારણે ફાયર વિભાગને જાણ કરતાં બીલીમોરાના બે ફાયર ફાઈટરો અને નવસારી-ગણદેવીના એક એક ફાઈટરોએ તાત્કાલિક બનાવ સ્થળે આવી વરસતા વરસાદ સાથે પાણીનો સતત મારો ચલાવ્યો હતો, જેને કારણે નજીકના અન્ય ભંગારના ગોડાઉન તરફ આગળ વધી રહેલી આગ અટકી ગઇ હતી.